钦定古今图书集成/方舆汇编/职方典/第1160卷 > 郧阳府学校考 府志
## 钦定古今图书集成/方舆汇编/职方典/第1160卷 > 郧阳府学校考 府志

本府

郧阳府儒学　“旧为郧县学，在府治东南。洪武间，知县马伯庸刱建。成化二年，知县戴琰重修。十二年置府，升县学为府学。弘治十四年，都御史王鉴之以卑隘弗称，鼎新之，并设乐器、祭器。嘉靖甲申，都御史胡东皋移建于府治之北，后知府黎尧勋又改于府治之西。丙辰年，都御史章焕更迁于东门外，仍展城基环” 绕之，增一门曰“时雨” ，即府学朝门也。中为大成殿，倾圮

皇清顺治十六年，御史张尚委推官骆士倩重修戟。

门、“明伦堂” 、“启圣祠” 、“四斋” 、“尊经阁” 、“杏檀亭” 、“博士宅” 、“洙泗亭” 、“时雨堂。” 而棂星门及两庑，则后知府张文星所修也。

名宦祠　原祀张士逊、戴珊、徐蕃、王宪、张极、王鉴之、沈晖、锺蕃、吴远，今久废。

乡贤祠　原祀尹吉甫、伯奇、黄香、寇伟、温如玉、赫奕、周之冕，今亦废。

《郧山》书院　御史于湛建，今废。

龙门书院　御史黄纪贤建，今借作“县治。” 射圃　　、社学　　、学田　，今俱废。

郧县儒学　旧在县东。成化十三年设府，升为府学。嘉靖十七年，知府许词奏建于县治之西南。中为大成殿，东西为两庑，为戟门，为棂星门，外以屏墙横之。启圣有祠，宰牲有所。右为明伦堂，东西为两斋，曰《进德》、“修业。” 后为教谕宅，为训导宅，左右为号舍，规制宏备。后俱毁。

皇清顺治十八年，知府李灿然重修戟门、棂星门通

判仇昌祚重修“屏墙” 二坊，毁于火。后知县侯世忠复修之。至于“启圣” 、名宦、乡贤诸祠，以及尊经阁、两庑、东西斋舍，左右号房，则至今废坠，终未修整焉。

外州县

房县儒学　旧为州学，在城内东北。洪武八年改州为县，学亦因之。后改迁城东门外。成化七年复迁城内。嘉靖十八年又迁东门外，即今所也。中为大成殿，旁列两庑，前戟门、棂星门。门外泮池，东西号房。屏墙、射圃、明伦堂、居仁、由义两斋，左藏书所，右祭器库。后启圣祠、名宦、乡贤二祠，东西博士宅，后尽废至

皇清康熙六年，本府通判仇始刱大成殿三间，东西

庑各一楹。知县雷化龙建明伦堂茆舍三间，而戟门、棂星门、门屏以及名宦、乡贤祠、博士宅则仍未修焉。

射圃　　、学田　　、学仓　今俱废。

社学　本未设立

竹山县学　旧在县东。洪武三年，知县郭士贤重修，久倾。宣德、正统间重修。成化十一年，以地污下迁于北莲花池，即今所也。中为大成殿，久废。至

皇清康熙三年，知县萧功一始建茅屋以安木主。又

废。二十年，知县贾待聘捐赀重修三间。其馀堂殿斋庑、名宦、乡贤祠，俱废未修。

秋江书院　今废

射圃　　、学田　　、学店

社学　今俱废

竹谿县学　在县治东，与县连界。成化十二年，都御史原杰檄杨琚等刱建，知县曹熙修之。弘治七年，县令伍夔以卑隘弗称，尽撤其旧而新之，又刱文昌、“乡贤” 二祠。十年，知县曹瑾造龛案祭器，立卧碑。十三年，知县傅亨昌又以号房卑隘，且倾坏，遂拓东辽巷地修焉。嘉靖二十三年，署印同知温汝璋重修。中为大成“殿，旁列两庑。”

前为戟门，又前为泮池，为棂星门。殿之后为明伦堂，旁列两斋：曰“进德” 、“修业。” 堂之后为敬一亭，右为启圣祠，殿之后为馔堂。戟门左为名宦祠，右为乡贤祠，又左为聚奎楼。门内为号房。而教谕宅则在明伦堂之右，训导宅则在馔堂之前。后俱废。

皇清康熙三年，知县曹席珍建茅殿三间以栖“神主。”

十三年，贼焚。二十年，知县徐京陛捐赀重修大殿三间，东西两庑。教谕谢加恩修“明伦堂” 一座，其馀门舍庭庑，俱废未修。

射圃　　、社学　　、学田

学仓　今俱废

保康县学　在县治右。弘治十一年，知县苏惠和建，久废。

皇清康熙六年，知县李粹白建茅殿三间，贼，又废之。

二十年，知县金国明重修。

射圃　　、学田　　、社学　俱久废。

郧西县学　在治西南。成化十三年，都御史原杰刱建。中为大成殿，“旁列两庑，前戟门，又前为棂星门，后为明伦堂，旁列进德、修业两斋、博士两宅。” 弘治八年，知县刘理重修，又刱置泮池于戟门外。十四年，知县王才于棂星门甃石台、刱号房于东庑后，未就，主簿张谊成之。嘉靖九年，知县邵旸建启圣祠于学门内，又建敬一亭于启圣祠前。今俱废，仅存旧址。

皇清顺治六年，知县贺绳烈于旧址盖茅屋三间，康

熙二年，李昱重为盖之。七年，祝应晋增修正门、角门，馀俱废，尚未修。

“博士” 两宅　，今权寓僧寺。

社学　在县治西北。成化十五年建。正德元年知县石璇重修，至嘉靖七年全毁。

学田　无

学仓　在儒学东，今废。